Input: देवीऽऊर्जाहुती दुघे सुदुघे पयसेन्द्रं वयोधसं देवी देवमवर्धताम्।पङ्क्त्या छन्दसेन्द्रियꣳ शुक्रमिन्द्रे वयो दधद् वसुवने वसुधेयस्य वीतां यज॥३९॥

Padapatha: देवीऽइति देवी।ऊर्जाहुती इत्यूर्जाऽआहुती।दुघेऽइति दुघे।सुदुघे इति सुऽदुघे।पयसा।इन्द्रम्।वयोधसमिति वयःऽधसम्।देवीऽइति देवी।देवम्।अवर्धताम्।पङ्क्त्या।छन्दसा।इन्द्रियम्।शुक्रम्।इन्द्रे।वयः।दधत्।वसुवन इति वसुऽवने।वसुधेयस्येति वसुऽधेयस्य।वीताम्।यज